Source: http://legislatie.just.ro/Public/DetaliiDocument/35784
Timestamp: 2019-10-21 16:26:37+00:00
Document Index: 38101117

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15']

ORDONANŢA DE URGENŢĂ nr. 24 din 30 septembrie 1998 (republicată**)privind regimul zonelor defavorizate(actualizată până la data de 7 noiembrie 2001*)
-------------*) Actualizată până la data de 7 noiembrie 2001, cu modificările şi completările aduse de: ORDONANŢA DE URGENŢĂ nr. 75 din 16 iunie 2000; LEGEA nr. 621 din 7 noiembrie 2001.**) Republicată în temeiul art. II din Legea nr. 20 din 15 ianuarie 1999, publicată în Monitorul Oficial al României, Partea I, nr. 12 din 19 ianuarie 1999, dându-se textelor o noua numerotare.Ordonanţa de urgenta a Guvernului nr. 24 din 30 septembrie 1998 a fost publicată în Monitorul Oficial al României, Partea I, nr. 378 din 2 octombrie 1998. + Articolul 1 (1) Zonele defavorizate, în înţelesul prezentei ordonanţe de urgenţă, reprezintă arii geografice strict delimitate teritorial, care îndeplinesc cel puţin una dintre următoarele condiţii: ... a) ponderea şomerilor în totalul resurselor de muncă ale zonei să fie de cel puţin trei ori mai mare decât ponderea şomerilor în totalul resurselor de muncă la nivel naţional, în ultimele 3 luni care preced luna întocmirii documentaţiei de declarare a zonei defavorizate; ... b) sunt zone izolate lipsite de mijloace de comunicaţie, iar infrastructura este slab dezvoltata. ... (2) Ponderea şomerilor în totalul resurselor de muncă este indicator statistic, calculat lunar, exprimat în procente şi determinat prin raportarea numărului şomerilor înregistraţi la totalul populaţiei cu vârsta cuprinsă între 18 şi 62 de ani. ... (3) Pentru ponderea şomerilor în totalul resurselor de muncă se iau în calcul numărul şomerilor cu domiciliul stabil în respectiva arie geografică, înregistraţi la sfârşitul lunii de referinţa, şi numărul populaţiei stabile a zonei, cu vârsta cuprinsă între 18 şi 62 de ani. ... (4) La nivel naţional ponderea şomerilor în totalul resurselor de muncă se va calcula conform aceleiaşi metode, prin raportarea numărului şomerilor înregistraţi la nivel naţional la totalul populaţiei stabile cu vârsta cuprinsă între 18 şi 62 de ani. ... (5) Ponderea şomerilor în totalul resurselor de muncă la nivelul zonei şi la nivel naţional se stabileşte de Comisia Naţionala pentru Statistica, pe baza datelor privind numărul şomerilor, furnizate de Agenţia Naţionala pentru Ocupare şi Formare Profesională. ... -----------Art. 1 a fost modificat de art. 1 din ORDONANŢA DE URGENŢĂ nr. 75 din 16 iunie 2000, publicată în MONITORUL OFICIAL nr. 282 din 22 iunie 2000. + Articolul 2 (1) La propunerea consiliilor locale sau, după caz, judeţene, consiliile pentru dezvoltare regionala, în baza documentaţiei prezentate de agenţiile pentru dezvoltare regionala, vor aviza înfiinţarea, în cadrul regiunilor, a unor zone defavorizate. Documentaţia aferentă, însoţită de avizul favorabil, va fi înaintată Agenţiei Naţionale pentru Dezvoltare Regionala. Propunerea de înfiinţare a zonei defavorizate va fi înaintată de către Agenţia Naţionala pentru Dezvoltare Regionala, spre aprobare, Consiliului Naţional pentru Dezvoltare Regionala, care o propune spre adoptare Guvernului. ... (2) În cazul în care aria geografică a unei zone defavorizate aparţine la doua sau mai multe unităţi administrativ-teritoriale, propunerea de înfiinţare, documentaţiile şi avizele se fac de către organele abilitate, conform alin. (1), din unităţile administrativ-teritoriale respective, sub conducerea Agenţiei Naţionale pentru Dezvoltare Regionala. ... (3) În cazul zonelor defavorizate care aparţin la doua sau mai multe unităţi administrativ-teritoriale, agenţii economici respectivi vor transmite datele prevăzute la alin. (1) Agenţiei Naţionale pentru Dezvoltare Regionala. ... + Articolul 3Declararea şi delimitarea zonelor defavorizate se fac prin hotărâre a Guvernului, la propunerea Consiliului Naţional pentru Dezvoltare Regionala. + Articolul 4Prin hotărârea Guvernului de declarare a zonei defavorizate se aproba: a) perioada pentru care o arie geografică este declarata zona defavorizată, în sensul prezentei ordonanţe de urgenţă; ... b) domeniile de interes pentru realizarea de investiţii; ... c) finantarile necesare şi facilităţile prevăzute de lege ce se acordă agenţilor economici care efectuează investiţii. ... + Articolul 5O arie geografică poate fi declarata zona defavorizată pentru o perioadă de cel puţin 3 ani, dar nu mai mult de 10 ani, cu posibilitatea de prelungire, în condiţiile prezentei ordonanţe de urgenţă. + Articolul 6 (1) Societăţile comerciale cu capital majoritar privat, persoane juridice române, precum şi întreprinzătorii particulari sau asociaţiile familiale, autorizate conform Decretului-lege nr. 54/1990 privind organizarea şi desfăşurarea unor activităţi economice pe baza liberei iniţiative, care îşi au sediul şi îşi desfăşoară activitatea în zona defavorizată, beneficiază pentru investiţiile nou-create de următoarele facilităţi: ... a) scutirea de la plata: ... - taxelor vamale şi a taxei pe valoarea adăugată pentru maşinile, utilajele, instalaţiile, echipamentele, mijloacele de transport, alte bunuri amortizabile, care se importa în vederea efectuării de investiţii în zona;- taxei pe valoarea adăugată pentru maşinile, utilajele, instalaţiile, echipamentele, mijloacele de transport, alte bunuri amortizabile, produse în ţara, în vederea efectuării şi derulării de investiţii în zona; b) scutirea de la plata taxelor vamale pentru materiile prime şi componentele importate necesare în vederea realizării producţiei proprii în zona; ... c) scutirea de la plata impozitului pe profit pe durata de existenta a zonei defavorizate; ... d) scutirea de la plata taxelor percepute pentru modificarea destinaţiei sau scoaterea din circuitul agricol a unor terenuri destinate realizării investiţiei; ... e) acordarea din Fondul special de dezvoltare aflat la dispoziţia Guvernului, constituit potrivit Ordonanţei de urgenta a Guvernului nr. 59/1997 privind destinaţia sumelor încasate de Fondul Proprietăţii de Stat în cadrul procesului de privatizare a societăţilor comerciale la care statul este acţionar, sau din alte surse aflate la dispoziţia Guvernului, alocate anual, a unor sume pentru finanţarea unor programe speciale, aprobate prin hotărâre a Guvernului. ... (2) abrogat. ... -----------Litera b) a alin. (1) al art. 6 a fost modificată de art. 1 din ORDONANŢA DE URGENŢĂ nr. 75 din 16 iunie 2000, publicată în MONITORUL OFICIAL nr. 282 din 22 iunie 2000, modificată de art. 1 din LEGEA nr. 621 din 7 noiembrie 2001, publicată în MONITORUL OFICIAL nr. 737 din 19 noiembrie 2001.Litera e) a alin. (1) al art. 6 a fost modificată de art. 1 din ORDONANŢA DE URGENŢĂ nr. 75 din 16 iunie 2000, publicată în MONITORUL OFICIAL nr. 282 din 22 iunie 2000.Alin. (2) al art. 6 a fost abrogat de art. 1 din ORDONANŢA DE URGENŢĂ nr. 75 din 16 iunie 2000, publicată în MONITORUL OFICIAL nr. 282 din 22 iunie 2000. + Articolul 7În situaţia în care o investiţie care beneficiază de prevederile prezentei ordonanţe de urgenţă este lichidată voluntar într-o perioadă mai mica decât dublul perioadei în care s-a bucurat de facilităţile acordate prin hotărârea Guvernului de înfiinţare a zonei defavorizate, lichidatorul/lichidatorii are/au obligaţia ca din sumele rezultate în urma lichidării sa achite cu prioritate către bugetul de stat, bugetul asigurărilor sociale de stat şi bugetele fondurilor speciale sumele aferente facilităţilor acordate în conformitate cu prevederile prezentei ordonanţe de urgenţă. + Articolul 8Facilităţile prevăzute de prezenta ordonanţă de urgenţă se acordă pentru societăţile comerciale, persoane juridice române cu capital majoritar privat, precum şi pentru întreprinzătorii particulari sau asociaţiile familiale, autorizate conform Decretului-lege nr. 54/1990, care au sediul social şi îşi desfăşoară activitatea în aceasta zona, dacă prin investiţia realizată se creează noi locuri de muncă pentru forta de muncă neocupata sau pentru membrii de familie ai acestora, care domiciliază în zona defavorizată. + Articolul 9Societăţile comerciale constituite într-o zona defavorizată îşi pot inceta voluntar activitatea în zona respectiva, iar cele care îşi deschid filiale cu personalitate juridică într-o astfel de zona le pot desfiinta sau schimba sediul din zona defavorizată, într-o perioadă mai scurta decât cea prevăzută la art. 7, numai sub sancţiunea achitării sumelor datorate către bugetul de stat, bugetul asigurărilor sociale de stat şi bugetele fondurilor speciale, aferente facilităţilor acordate în conformitate cu prevederile prezentei ordonanţe de urgenţă. + Articolul 10Agenţia Naţionala pentru Dezvoltare Regionala este autoritatea de reglementare pentru zonele defavorizate. + Articolul 11 (1) În temeiul hotărârii Guvernului de înfiinţare a zonei defavorizate, Agenţia pentru dezvoltare regionala va asigura şi administrarea specifică acesteia, având, pentru zona defavorizată, următoarele atribuţii principale: ... a) promovează iniţiativa publică şi privată; ... b) elaborează propuneri pentru îmbunătăţirea activităţii economico-sociale din zona; ... c) urmăreşte împreună cu organele abilitate de lege modul în care agenţii economici din zona îşi îndeplinesc obligaţiile prevăzute de prezenta ordonanţă de urgenţă; ... d) centralizează, cu sprijinul autorităţilor administraţiei publice locale şi al organelor teritoriale ale Ministerului Finanţelor şi ale Ministerului Muncii şi Protecţiei Sociale, datele privind activitatea agenţilor economici din zona şi asigura transmiterea acestora către Agenţia Naţionala pentru Dezvoltare Regionala; ... e) elaborează norme şi reglementează activităţile din interiorul zonei, pe durata de existenta a acesteia; ... f) informează periodic Consiliul Naţional pentru Dezvoltare Regionala despre activităţile din zona. ... (2) În cazul zonelor defavorizate care aparţin la doua sau mai multe unităţi administrativ-teritoriale, administrarea specifică a acestora va fi efectuată de Agenţia Naţionala pentru Dezvoltare Regionala. ... + Articolul 12 (1) Schimbarea destinaţiei bunurilor pentru care investitorii au beneficiat de facilităţile prevăzute la art. 6 din prezenta ordonanţă de urgenţă se poate realiza după îndeplinirea formalităţilor legale privind importul şi achitarea taxelor vamale şi a taxei pe valoarea adăugată, pentru bunurile provenite din import, sau după achitarea taxei pe valoarea adăugată în cazul bunurilor achiziţionate din ţara. ... (2) În cazul în care schimbarea destinaţiei bunurilor se realizează fără îndeplinirea condiţiilor prevăzute în prezentul articol, beneficiarilor de facilităţi li se aplică prevederile legislaţiei în vigoare privind importul şi achitarea taxelor vamale, precum şi a taxei pe valoarea adăugată. ... -----------Art. 12 a fost modificat de art. 1 din ORDONANŢA DE URGENŢĂ nr. 75 din 16 iunie 2000, publicată în MONITORUL OFICIAL nr. 282 din 22 iunie 2000.Alin. (2) al art. 12 a fost modificat de art. 1 din LEGEA nr. 621 din 7 noiembrie 2001, publicată în MONITORUL OFICIAL nr. 737 din 19 noiembrie 2001. + Articolul 13Nerespectarea prevederilor prezentei ordonanţe de urgenţă atrage răspunderea administrativă, civilă sau penală, după caz, în condiţiile prezentei ordonanţe de urgenţă. + Articolul 14Abrogat-----------Art. 14 a fost abrogat de art. 1 din ORDONANŢA DE URGENŢĂ nr. 75 din 16 iunie 2000, publicată în MONITORUL OFICIAL nr. 282 din 22 iunie 2000. + Articolul 15Guvernul va aproba prin hotărâre, la propunerea Consiliului pentru Reforma*) a Ministerului Industriei şi Comerţului, a Ministerului Lucrărilor Publice şi Amenajării Teritoriului şi cu avizul Ministerului Finanţelor, normele metodologice**) de aplicare a prezentei ordonanţe de urgenţă, în termen de 45 de zile de la intrarea ei în vigoare.--------*) Prin Ordonanţa de urgenta a Guvernului nr. 56/1998, publicată în Monitorul Oficial al României, Partea I, nr. 515 din 30 decembrie 1998, Consiliul pentru Reforma a fost desfiinţat, iar atribuţiile din domeniul administraţiei publice şi din domeniul întreprinderilor mici şi mijlocii au fost preluate de Departamentul pentru Reforma Administraţiei Publice Centrale şi, respectiv, de Agenţia pentru Întreprinderi Mici şi Mijlocii.**) A se vedea Hotărârea Guvernului nr. 525 din 29 iunie 1999, publicată în Monitorul Oficial al României, Partea I, nr. 325 din 8 iulie 1999.-----